CELEX: 32013R1044
Language: mt
Date: 2013-10-25 00:00:00
Title: Regolament ta’ Implimentazzjoni tal-Kummissjoni (UE) Nru 1044/2013 tal- 25 ta’ Ottubru 2013 li jemenda l-Anness IV tar-Regolament (UE) Nru 206/2010 fejn jidħol iċ-ċertifikat veterinarju mudell għall-konsenji ta’ naħal reġina u rġejjen tan-naħal bagħal  Test b’relevanza għaż-ŻEE

26.10.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 284/12
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 1044/2013
      tal-25 ta’ Ottubru 2013
      li jemenda l-Anness IV tar-Regolament (UE) Nru 206/2010 fejn jidħol iċ-ċertifikat veterinarju mudell għall-konsenji ta’ naħal reġina u rġejjen tan-naħal bagħal
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 92/65/KEE tat-13 ta’ Lulju 1992 li tistabbilixxi l-ħtiġijiet dwar saħħa tal-annimali li jirregolaw il-kummerċ ta’, u l-importazzjoni fil-Komunità ta’ annimali, semen, ova u embrijuni mhux soġġetti għal ħtiġijiet ta’ saħħa tal-annimali meħtieġa f’regoli speċifiċi tal-Komunità li hemm referenza għalihom fl-Anness A(I) tad-Direttiva 90/425/KEE (1), u b’mod partikolari l-Artikolu 17(2)(b) u l-Artikolu 19(b) tagħha,
      Billi:
      
                  (1)
               
               
                  Id-Direttiva 92/65/KEE tistabbilixxi r-rekwiżiti tas-saħħa tal-annimali li jirregolaw il-kummerċ fl-Unjoni u l-importazzjonijiet lejn l-Unjoni ta’ annimali, semen, ova u embrijuni mhux soġġetti għar-rekwiżiti tas-saħħa tal-annimali stabbiliti fl-atti speċifiċi tal-Unjoni msemmija fl-Anness F tagħha.
               
            
                  (2)
               
               
                  Il-varroażi fin-naħal hi mniżżla fl-Anness B tad-Direttiva 92/65/KEE. Din jikkawżaha dud ektoparassita tal-ġeneru Varroa u ġiet rappurtata mad-dinja kollha.
               
            
                  (3)
               
               
                  Ir-Regolament tal-Kummissjoni (UE) Nru 206/2010 (2) jistabbilixxi r-rekwiżiti taċ-ċertifikazzjoni veterinarja biex jiddaħħlu konsenji ta’ ċerti annimali ħajjin fl-Unjoni. Il-Parti 2 tal-Anness IV tar-Regolament (UE) Nru 206/2010 tistabbilixxi ċ-ċertifikat veterinarju QUE li jrid jintuża għal konsenji ta’ naħal reġina u rġejjen tan-naħal bagħal (Apis mellifera u Bombus spp.).
               
            
                  (4)
               
               
                  Ċerti territorji tal-Istati Membri ġew rikonoxxutoi bħala ħielsa minn varroażi bid-Deċiżjoni ta’ Implimentazzjoni tal-Kummissjoni 2013/503/UE (3). Il-garanziji addizzjonali meħtieġa fil-kummerċ stipulati f’dik id-Deċiżjoni għall-protezzjoni tal-qagħda ħielsa mill-varroażi f’dawk it-territorji, jipprovdu li l-Istati Membri jridu jipprojbixxu l-introduzzjoni ta’ konsenji ta’ naħal reġina u l-qaddejja tiegħu fl-Unjoni, meta d-destinazzjoni finali tagħhom tkun territorju ħieles mill-varroażi.
               
            
                  (5)
               
               
                  Għalhekk iċ-ċertifikat veterinarju QUE stipulat fil-Parti 2 tal-Anness IV tar-Regolament (UE) Nru 206/2010 għandu jiġi emendat skont dan.
               
            
                  (6)
               
               
                  Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DAN IR-REGOLAMENT:
      Artikolu 1
      Fil-Parti 2 tal-Anness IV tar-Regolament (UE) Nru 206/2010, iċ-ċertifikat veterinarju QUE jinbidel bit-test stipulat fl-Anness ta’ dan ir-Regolament.
      Artikolu 2
      Għal perjodu ta’ tranżizzjoni sat-30 ta’ Mejju 2014, għandha tiġi awtorizzata l-introduzzjoni fl-Unjoni ta’ konsenji tan-naħal imsemmi fl-Artikolu 7(3)(a) tar-Regolament (UE) Nru 206/2010 li jkollhom magħhom ċertifikat veterinarju mimli u ffirmat skont il-mudell QUE stipulat fil-Parti 2 tal-Anness IV tar-Regolament (UE) Nru 206/2010, fil-verżjoni tagħha qabel id-data tad-dħul fis-seħħ ta’ dan ir-Regolament.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-25 ta’ Ottubru 2013.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 268, 14.9.1992, p. 54.
      
         (2)  Ir-Regolament tal-Kummissjoni (UE) Nru 206/2010 tat-12 ta’ Marzu 2010 li jistabbilixxi listi ta’ pajjiżi terzi, territorji jew partijiet minnhom awtorizzati għall-introduzzjoni fl-Unjoni Ewropea ta’ annimali partikulari u laħam frisk u r-rekwiżiti relatati maċ-ċertifikazzjoni veterinarja (ĠU L 73, 20.3.2010, p. 1).
      
         (3)  Deċiżjoni ta’ Implimentazzjoni tal-Kummissjoni 2013/503/UE tal-11 ta’ Ottubru 2013 li tirrikonoxxi partijiet tal-Unjoni bħala ħielsa mill-varroażi fin-naħal u li tistabbilixxi garanziji addizzjonali mitluba fil-kummerċ fl-Unjoni u fl-importazzjonijiet biex titħares il-qagħda ħielsa mill-varroażi tagħhom (ĠU L 273, 15.10.2013, p. 38).
      
         ANNESS
         
            
               “Il-Mudell QUE
            
            
               
            Test ta 'immaġni
            
               Parti I: Dettalji tal-konsenja mibgħuta
               PAJJIŻ
               Ċertifikat veterinarju għall-UE
               I.1. Konsenjatur
               Isem
               Indirizz
               Nru tat-telefown
               I.2. In-numru ta’ referenza taċ-ċertifikat
               I.2.a.
               I.3. Awtorità kompetenti ċentrali
               I.4. Awtorità kompetenti lokali
               I.5. Destinatarju
               Isem
               Indirizz
               Kodiċi postali
               Numru tat-telefown
               I.6.
               I.7. Pajjiż tal-oriġini
               Kodiċi ISO
               I.8. Reġjun tal-oriġini
               Kodiċi
               I.9. Pajjiż tad-destinazzjoni
               Kodiċi ISO
               I.10. Reġjun tad-destinazzjoni
               Kodiċi
               I.11. Post tal-oriġini
               Isem
               In-numru tal-approvazzjoni
               Indirizz
               I.12. Post tad-destinazzjoni
               I.13. Post tat-tagħbija
               Indirizz
               In-numru tal-approvazzjoni
               I.14. Data tat-tluq
               I.15. Mezz tat-trasport
               Ajruplan
               Vapur
               Vagun tal-ferrovija
               Vettura tat-triq
               Ieħor
               Identifikazzjoni
               Referenzi dokumentarji
               I.16. Il-BIP tad-dħul fl-UE
               I.17. In-Nru/i tas-CITES
               I.18. Deskrizzjoni tal-prodott
               I.19. Il-kodiċi tal-merkanzija (kodiċi HS):
               01.06.41
               I.20. Kwantità
               I.21.
               I.22. Għadd ta’ pakketti
               I.23. Identifikazzjoni tal-kontenitur/numru tas-siġill
               I.24.
               I.25. Prodotti ċċertifikati għal:
               Tgħammir
               I.26.
               I.27. Għall-importazzjoni jew għad-dħul fl-UE
               I.28. Identifikazzjoni tal-prodotti
               Speċi
               (isem xjentifiku)
            
            
               
            Test ta 'immaġni
            
               Parti II: Ċertifikazzjoni
               PAJJIŻ
               Mudell QUE
               II. Tagħrif dwar is-saħħa
               II.a. In-numru ta’ referenza taċ-ċertifikat
               II.b.
               II.1. Attestazjoni tas-Saħħa tal-Annimali:
               Jien, hawn taħt iffirmat, b’dan niċċertifika, li l-annimali msemmija fil-Parti I ta’ dan iċ-ċertifikat jissodisfaw dawn ir-rekwiżiti:
               II.1.1. ġejjin mit-territorju bil-kodiċi: … (1) li fih, il-marda Amerikana tal-larva, il-ħanfusa żgħira tad-doqqajs (Aethina tumida) u l-araknidi Tropilaelaps (Tropilaelaps spp.) huma mard/parassiti li jridu jiġu notifikati.
               II.1.2. huma:
               (a) ġejjin minn post tat-trobbija tan-naħal, sorveljat u kontrollat mill-awtorità kompetenti;
               (b) ġejjin minn żona li mhix soġġetta għal xi restrizzjoni assoċjata ma’ każijet tal-marda Amerikana tal-larva, u fejn ma kien hemm l-ebda każ fl-aħħar 30 jum qabel inħareġ iċ-ċertifikat attwali. Jekk qabel kien faqqa’ l-mard Amerikan tal-larva, kull doqqajs fir-raġġ ta’ tliet kilometri ġie sorveljat mill-awtorità kompetenti u kull doqqajs infettat inħaraq jew ġie trattat u spezzjonat għas-sodisfazzjon tal-awtorità kompetenti msemmija fi żmien 30 jum minn wara l-aħħar każ reġistrat;
               (c) minn doqqajs jew ġejjin minn doqqajs jew kolonji (fil-każ tan-naħal bagħal) li minnhom ġew ittestjati kampjuni tax-xehda tal-għasel fl-aħħar 30 jum għall-marda Amerikana tal-larva kif jistipula l-Manwal OIE tat-Testijiet Dijanjostiċi u t-Tilqim għal Annimali Terrestri b’riżultati negattivi;
               (d) ġejjin minn żona b’raġġ ta’ mill-inqas 100 km li mhix soġġetta għal xi restrizzjonijiet assoċjati ma’ każijiet tal-ħanfusa żgħira tad-doqqajs (Aethina tumida) jew Tropilaelaps spp, u meta dawn l-infestazzjonijiet kienu assenti;
               (e) minn doqqajs jew ġejjin minn doqqajs jew kolonji (fil-każ tan-naħal bagħal) li ġew spezzjonati minnufih qabel intbagħtu u ma wrew ebda sinjal kliniku jew suspett ta’ mard inklużi infestazzjonijiet li jolqtu n-naħal;
               (f) għaddew minn eżaminazzjonijiet dettaljati biex ikun żgurat li n-naħal kollu u l-imballaġġ ma fihomx il-ħanfusa żgħira tad-doqqajs (Aethina tumida) jew il-bajd u l-larva tagħhom, jew infestazzjonijiet oħra, b’mod partikolari Tropilaelaps spp., li jolqtu n-naħal.
               II.1.3. il-materjal tal-imballaġġ, il-gaġeġ tal-irġejjen, il-prodotti u ikel li jakkumpanjawhom ikunu ġodda u ma kinux f’kuntatt ma’ naħal jew xehdi bil-larva morda, u ttieħdu l-prekawzjonijiet kollha sabiex tiġi evitata kontaminazzjoni b’aġenti li jikkawżaw mard jew infestazzjonijiet tan-naħal.
               Noti
               Parti I:
               Ir-referenza kaxxa I.12: l-introduzzjoni tan-naħal reġina u l-qaddejja tiegħu (Apis mellifera) mhix awtorizzata fit-territorji tal-Istati Membri elenkati fit-tielet kolonna tat-Tabella stabbilita fl-Anness tad-Deċiżjoni ta’ Implimentazzjoni tal-Kummissjoni 2013/503/UE (ĠU L 273, 15.10.2013, p. 38).
               Ir-referenza kaxxa I.20: L-għadd ta’ naħal reġina (Apis mellifera u Bombus spp.). Kull naħla reġina għandha tkun akkumpanjati minn massimu ta’ 20 attendent.
               Parti II:
               (1) Il-kodiċi tat-territorju kif jidher fil-Parti 1 tal-Anness II jew fit-Taqsima 1 tal-Parti 1 tal-Anness IV tar-Regolament tal-Kummissjoni (UE) Nru 206/2010.
               Il-veterinarju uffiċjali/l-ispettur uffiċjali
               Isem (b’ittri kbar):
               Kwalifika u titolu:
               Data:
               Firma:
               Timbru:”